Министарство заштите животне средине, на основу Закона о престанку важења Закона о Фонду за заштиту животне средине („Службени гласник РС”, број 93/12), члана 4. Уредбе о висини и условима за доделу подстицајних средстава („Службени гласник РС”, бр. 88/09, 67/10, 101/10, 16/11, 86/11, 35/12, 48/12, 41/13, 81/14, 30/15, 44/16, 43/17, 45/18, 20/19, 49/20 и 51/21), Правилника о усклађеним износима подстицајних средстава за поновну употребу, рециклажу и коришћење одређених врста отпада („Службени гласник РС”, број 49/22), члана 54. став 1. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 - исправка, 108/13, 142/14, 68/15 - др. закон, 103/15, 99/16, 113/17, 95/18, 31/19, 72/19 и 149/20) и члана 5. тачка 1) Правилника о начину утврђивања и евидентирања корисника јавних средстава и о условима и начину за отварање и укидање подрачуна консолидованог рачуна трезора код Управе за трезор (,,Службени гласник РС”, број 99 /18), објављује

**ЈАВНИ КОНКУРС ЗА**

**ДОДЕЛУ ПОДСТИЦАЈНИХ СРЕДСТАВА**

**ЗA ПРВИ КВАРТАЛ 2022. ГОДИНЕ**

**1. Предмет конкурса**

Предмет конкурса је додела подстицајних средстава за поновну употребу и искоришћење отпада као секундарне сировине или за добијање енергије и за производњу кеса – трегерица за вишекратну употребу за први квартал 2022. године.

Министарство заштите животне средине (у даљем тексту: Министарство), додељује подстицајна средства у складу са Уредбом о висини и условима за доделу подстицајних средстава (у даљем тексту: Уредба) и Правилником о усклађеним износима подстицајних средстава за поновну употребу, рециклажу и коришћење одређених врста отпада.

**2. Корисници средстава**

На јавни конкурс могу се пријавити:

* + оператери постројења за поновно искоришћење, односно третман отпада који имају дозволу у складу са Законом о управљању отпадом („Службени гласник РС”, бр. 36/09, 88/10, 14/16 и 95/18) и Законом о интегрисаном спречавању и контроли загађења животне средине („Службени гласник РС”, бр. 135/04, 25/15 и 109/21)
  + произвођачи пластичних кеса – трегерица за вишекратну употребу

дебљине преко 20 микрона.

**3. Конкурсна документација**

Конкурсна документација се подноси за први квартал 2022. године.

**3.1.** Конкурсна документација за појединачне оператере јесте:

1. Пријава за доделу подстицајних средстава. Образац пријаве преузети овде ;
2. Дозволa за рад у области управљања отпадом, коју је оператеру постројења издао надлежни орган, у складу са законом;
3. важећи уговор закључен са произвођачима отпада, односно важећи уговор са лицима која имају дозволу за сакупљање, транспорт и складиштење отпада, којим се уређује начин преузимања отпада, плаћање преко банковног рачуна, врста отпада
4. важећи уговор закључен са оператерима којим се уређује начин предаје отпада насталог након третмана отпада.

\*Ако се захтев подноси за отпад који је преузет од физичких лица, потребно је доставити и :

- уговор и откупни лист као доказ о преузимању отпада од физичког лица;

- књиговодствену картицу или извод из банке оверен од подносиоца захтева као доказ да је плаћање за преузети отпад извршено на банковни рачун физичког лица;

- сагласност, односно одобрење јединице локалне самоуправе на чијој територији се врши сакупљање отпада који припада групи отпада број 20 - комунални отпади (кућни отпад и слични комерцијални и индустријски отпади), укључујући одвојено сакупљене фракције, у складу са Правилником о категоријама, испитивању и класификацији отпада (,,Службени гласник РС”, бр. 56/10, 93/19 и 39/21)

1. квартални извештај о количини отпада који је оператер постројења поновно

искористио, рециклирао, односно третирао у периоду за који се подноси захтев;

5a) уверење да је производ који је добијен поновном употребом отпада или рециклажом усаглашен са техничким прописом који се односе на тај производ (уверење о саобразности производа са техничким захтевима, потврда о хомологацији и сл.);

1. налаз надлежног инспекцијског органа (односно доказ да је поднет захтев надлежном

инспекцијском органу за вршење инспекцијског надзора) којим се потврђује да је оператер постројења поновно искористио, рециклирао, односно третирао отпад у складу са одредбама Закона о управљању отпадом, подзаконских аката донетим на основу закона и условима из издате дозволе, а у периоду за који је оператер поднео захтев, а у складу са чланом 4. став 4. тачка 4). Уредбе;

1. уверење пореске управе да је оператер измирио све доспеле обавезе по основу

јавних прихода, односно да је закључио споразум о репрограму о исплати пореског дуга, као и доказ да обавезе по репрограму о исплати пореског дуга измирује редовно, односно да нема неизмирених обавеза по репрограму о исплати пореског дуга, закључно са 31. мартом 2022. године;

1. потврду да власник и одговорно лице подносиоца захтева нису правоснажно

осуђивани и да се против њих не води кривични поступак за кривична дела против животне средине, издату од стране надлежног органа до дана објављивања овог конкурса;

1. потврду да подносиоцу захтева није изречена правоснажна мера забране обављања

делатности у претходне две године пре дана објављивања Јавног конкурса, а уколико послује краће од две године да му наведена мера није изречена за укупан период пословања издата од стране надлежног привредног суда.

Потврде из тач. 7) - 9) ове подтачке 3. 1. подносиоци пријава могу доставити уз пријаву на Конкурс, или уз пријаву требају дати сагласност да исте Министарство прибави по службеној дужности.

**3.2** На јавни конкурс за доделу подстицајних средстава за производњу кеса –трегерица за вишекратну употребу могу се пријавити само произвођачи пластичних кеса дебљине преко 20 микрона.

Конкурсна документација за произвођаче кеса – трегерица:

1. квартална пријава за доделу подстицајних средстава. Образац пријаве преузети овде;
2. исправу о усаглашености производа са техничким захтевима којом се потврђује биоразградивост пластичне кесе, а у складу са чланом 4. став 4. тачка 3a) Уредбе.

Исправу о усаглашености производа са техничким захтевима којом се потврђује биоразградивост пластичне кесе, издаје „Универзитет у Новом Саду – Технолошки факултет Нови Сад” - Лабораторија за амбалажу и паковање из Новог Сада, Булевар цара Лазара број 1, као именовано тело за оцену усаглашености производа у складу са чланом 6. Правилника о техничким и другим захтевима за пластичне кесе са адитивом за оксидациону разградњу и биоразградњу, о оцењивању усаглашености и условима које мора да испуни именовано тело („Службени гласник РС”, број 3/12).

1. **Износ подстицајних средстава**

Подстицајна средства по овом јавном конкурсу биће додељена корисницима средстава у висини износа који ће за ове намене бити опредељен у Буџету Републике Србије за 2022. годину, што ће представљати коначну финансијску обавезу Министарства према корисницима средстава по Јавном конкурсу за доделу подстицајних средстава за први квартал 2022. године.

У случају да износ средстава по поднетим захтевима који испуњавају услове по овом Јавном конкурсу премашује износ средстава из става 1. ове тачке, укупно додељени износ подстицајних средстава биће износ сразмерно смањен до висине средстава опредељених у Буџету Републике Србије.

Подстицајна средства обрачунавају се у следећим износима:

* за поновну употребу и коришћење отпадне гуме као секундарне сировине – 18.390,00 динара по тони;
* за третман отпадних гума ради добијања енергије – 3.606,00 динара по тони;
* за поновну употребу, рециклажу и коришћење отпадних уља као секундарне сировине – 10,00 динара по килограму (осим за отпадна јестива уља);
* за третман отпадних уља ради добијања енергије – 5,00 динара по килограму (осим за отпадна јестива уља);
* за поновну употребу, рециклажу и коришћење отпадних стартера, акумулатора, индустријских батерија и акумулатора – 14,50 динара по килограму;
* за поновну употребу, рециклажу и коришћење отпадних преносних акумулатора или стартера –145,50 динара по килограму;
* за производњу кеса - трегерица за вишекратну употребу дебљине преко 20 микрона – 6.010,00 динара по тони;
* за производњу кеса - трегерица за вишекратну употребу дебљине преко 20 микрона које садрже биоразградиве адитиве – 8.414,00 динара по тони;
* за поновну употребу, рециклажу и коришћење отпадне електричне и електронске опреме, као секундарне сировине, према следећој табели:

|  |  |
| --- | --- |
| Отпадна електрична и електронска опрема: |  |
| разред 1 (велики кућни апарати) осим: | 43 дин./kg |
| - расхладних уређаја и климе | 108 дин./kg |
| - уређаја за грејање | 13 дин./kg |
| разред 2 (мали кућни апарати) | 58 дин./kg |
| разред 3 (опрема информатичке технологије и телекомуникације) осим: | 58 дин./kg |
| - монитора ЦРТ | 86 дин./kg |
| - осталих монитора | 38 дин./kg |
| разред 4 (опрема широке потрошње за разоноду) осим: | 27 дин./kg |
| - телевизијских апарата ЦРТ | 86 дин./kg |
| - осталих телевизијских апарата | 38 дин./kg |
| разред 5 (опрема за осветљење) | 32 дин./kg |
| подразред 5а (флуоресцентне, компактне, остале светиљке) | 129 дин./kg |
| разред 6 (електрични и електронски алат) | 48,5 дин./kg |
| разред 7 (играчке, опрема за рекреацију и спорт) | 27 дин./kg |
| разред 8 (медицински помоћни уређаји) | 48,5 дин./kg |
| разред 9 (инструменти за праћење и надзор) | 97 дин./kg |
| разред 10 (аутомати) | 97 дин./kg |

Подстицајна средства не додељују се за третман третираног ЕЕ отпада (претходно растављеног ради вађења посебних саставних делова), као ни за третман ЕЕ отпада који настаје од производа за које није прописана обавеза плаћања накнаде за покривање трошкова управљања посебним токовима отпада, а у складу са Законом о накнадама за коришћење јавних добара (,,Службени гласник РС”, бр. 95/18, 49/19, 86/19 - усклађени дин. изн., 156/20 - усклађени дин. изн. и 15/21 - доп. усклађених дин. изн.).

1. **Достављање пријава**

Пријаве на Јавни конкурс, са конкурсном документацијом прописаном тач. 3.1. и 3.2. овог јавног конкурса примају се до 31. маја 2022. године.

Пријаве се подносе на обрасцима:

* „Пријава за доделу подстицајних средстава Министарства заштите животне средине за први квартал 2022. године”, и
* „Пријава за доделу подстицајних средстава Министарства заштите животне средине за први квартал 2022. године произвођача пластичних кеса - трегерица за вишекратну употребу дебљине преко 20 микрона”.

Корисник подстицајних средстава је у обавези да отвори посебан наменски динарски рачун код Управе за трезор, сходно члану 5. тачка 1) Правилника о начину утврђивања и евидентирања корисника јавних средстава и о условима и начину за отварање и укидање подрачуна консолидованог рачуна трезора код Управе за трезор (,,Службени гласник РС”, број 99 /18), на који ће се извршити уплата подстицајних средстава.

Пријаве се подносе у писаној форми са пратећом документацијом која је прописана овим јавним конкурсом и достављају се на адресу:

Министарство заштите животне средине, 11070 Нови Београд, Омладинских бригада брoj 1, са назнаком: „Пријава на Конкурс за доделу подстицајних средстава за први квартал 2022. године” – са назнаком ,,НЕ ОТВАРАТИ”

Комисија **за спровођење поступка за доделу подстицајних средстава на основу Јавног конкурса за први квартал 2022. године сачиниће Прелиминарну листу за** доделу подстицајних средстава, коју ће објавити на интернет страници министарства.

Подносиоци пријава имају право увида у поднете захтеве по објављивању Прелиминарне листе о додели подстицајних средстава, у периоду од три радна дана од дана објављивања ове листе на интернет страници Министарства заштите животне средине.

На Прелиминарну листу о додели подстицајних средстава подносиоци пријава могу поднети поднети примедбу у року од пет дана од дана објављивања на интернет страници Министарства.

Примедба се може изјавити искључиво у електронској форми на адресу [razvoj.zivotnasredina@eko.gov.rs](mailto:razvoj.zivotnasredina@eko.gov.rs) са назнаком „ПРИМЕДБА по Јавном конкурсу за доделу подстицајних средстава за први квартал 2022. године.

**НАПОМЕНА:**

Неће бити узете у разматрање:

- Непотпуне пријаве (пријаве уз које није достављена документација која је прописана овим јавним конкурсом),

- неблаговремене пријаве,

- неуредне пријаве,

- пријаве које нису у складу са условима из овог Јавног конкурса,

- пријаве које садрже друге недостатке због којих није могуће утврдити стварну садржину пријаве

- пријаве подносиоца захтева који нису измирили доспеле обавезе по основу јавних прихода, односно нису закључили споразум о репрограму, или обавезе по репрограму не измирују редовно;

- пријаве подносиоца чији су власници и одговорна лица правоснажно осуђивана или се против њих води кривични поступак за кривична дела против животне средине, или ако им је у року од две године до дана објављивања Јавног конкурса изречена правоснажна мера забране обављања делатности, односно за подносиоца који послује краће од две године да им је наведена мера изречена у периоду од почетка пословања;

-пријаве подносиоца код којих је инспекцијским записником констатована незаконитост у раду, односно поступање супротно условима из издате дозволе.

Информације у вези овог јавног конкурса могу се добити на телефон 011/31-31-221.

Број: 401-00-970/22-06

Датум: 24. мај 2022. године